་དབང་བཞེས་ཚུལ་ནི། ཚེས་ ༡༥ ལ་འབྲི་
གཏེར་འོད་གསལ་རྡོ་རྗེ་འབྱོར། ཟླ་བ་རྒྱས་པ་དང་ཕྲད། དེ་ནུབ་ཐོ་རངས་
མཁའ་སྤྱོད་མའི་བཟླས་པའི་སྐབས། སྒྲོལ་དཀར་མདུན་སྤར་བའི་མཚན་
ཐུབ་ཀྱི་མེ་ལྕེ་ལྷབ་ལྷབ་འབར་འཁྱུག་གི་ཟེར་ལ་བལྟས་པས་རྐྱེན་བྱས། ལུས་
འཕར་སྤྲུགས་དང་བཅས་སྣང་བ་དབྱིངས་སུ་ཐིམ་པའི་ཉམས་ལ་ཟངས་
མདོག་དཔལ་རིའི་རྩེར་འབྱོར། ས་ཁད་ཤིན་ཏུ་རྒྱ་ཆེ་བ་ལས་སྲིན་ཡུལ་གྱི་
བཀོད་པ་སོགས་མ་མཐོང་། ཕོ་བྲང་ཁ་དོག་སྣ་ཚོགས་པའི་ཕྱི་སྒོར་སླེབས་པ་
དང་། བུད་མེད་སྨུག་མོ་ཞིག་གིས་ནང་དུ་ཁྲིད་པས། གུ་རུ་རིན་པོ་ཆེ་མཆོག་
གླིང་གི་གཟིགས་སྣང་འོག་ཁང་གི་བཀོད་པ་ལྟར་པདྨ་སཾ་ཞུ་མནབ་པ། རིག་
འཛིན་ཐམས་ཅད་བང་རིམ་ལ་བསྒྲིགས་པ་ལྟར་འཚོགས་པས་སྒྲུབ་པ་ཞིག་
གསུངས་སྙམ་པར། འདོན་སྒྲ་ནི་མ་ཐོས་རོལ་མོའི་སྒྲ་ཞིག་ཚོར། གུ་རུའི་མདུན་
དུ་འཁོད་པ་དང་། ལོགས་དེར་དཀྱིལ་འཁོར་ཞིག་བཀྲམ་པར། བླ་མ་གསང་

འདུས་ཀྱི་དབང་བསྐུར་གསུངས་ནས་བུམ་པ། གསང་དབང་ཐོད་ཆང་། ཤེར་
དབང་ལ་རིག་མ་དཀར་མོ་སྤྲད་པ་དང་འཁྲིལ་ཙམ། དབང་བཞི་པར་དང་
པོར་ཤེལ་རྡོ་ལྟ་བུ་ལ། ཨ་ཕཊཿ ཞེས་གསུངས་པ་དང་འོད་མཐིང་ཀར་གྱུར། དེ་
ནས་གུ་རུས། ད་ཞིབ་ཆ་ངེད་ཀྱིས་མངགས་པའི་གཏེར་སྟོན་དང་གྲོས་མོལ་
གྱིས་དང་ཤེས་གསུངས། རང་ནས་སྨོན་ལམ་དང་། འབྲེལ་བ་ཐོབ་ཚད་ངན་
སོང་དུ་མི་སྐྱེ་བའི་སྨོན་ལམ་ཞབས་སྤྱི་བོར་བླངས་ཏེ་ཞུས། མོས་གུས་མཆི་
མ་འཁྲུགསྔར་གྱི་མཁའ་འགྲོས་ཁྲིད་དེ་སྒོ་ཁ་ནས་ནམ་མཁར་འཕུར་ཏེ་རང་
གནས་སུ་འབྱོར་བ་དང་ཉམས་སད་ཅེས་གསང་རྣམ་ལས་འབྱུང་ངོ་། །
ཡང་ལན་གཉིས་པར་དཀོན་སྤྱི་བཞེས་ཚུལ་ནི། ཚེས་ ༢༢ སྔ་ཐུན་
ལ་གྲིབ་འཕར་གྱིས་ཅུང་འཐིབ་པ་ན། བུད་མེད་ཁ་ཤས་ཀྱིས་དར་ལྡིང་ལ་
བཏེགས་ནས་རྔ་ཡབ་གླིང་དུ་ཕྱིན། དཔལ་རིའི་ཚོགས་ཁང་སྒོར། མཆོག་གླིང་
རྗེ་ཕེབས་ནས་ནང་དུ་གདན་དྲངས། ཚོགས་གྲལ་རྣམས་ཆེར་མ་གསལ། གུ་
རུ་ཟ་ཧོར་མའི་ཆས་ཅན་གསལ། དེའི་མདུན་ནས་དབང་བཞི་བླངས། གུ་རུའི་
ཞལ་ནས་བུ་མངལ་སྒྲིབ་ཆེ་གསུངས། དེ་ནས་དཀོན་སྤྱི་ཞིག་གསུངས་
ནས། དེའི་དབང་ད་ལྟར་ཡོད་པ་ལྟར་དང་གཏད་རྒྱའི་སྐབས། གཏེར་ཆོས་
པོད་མང་གི་བྱིན་རླབས་སྩལ། ཕྱག་སྤྱི་བོར་བཞག་ཅེས་སོགས་གསང་རྣམ་
ལས་འབྱུང་ངོ་། །
ཡང་ལན་གསུམ་པ་བཀའ་བརྒྱད་ཀྱི་དབང་བཞེས་ཚུལ་ནི། ཚེས་

ཆོས་ཀྱི་བློ་གྲོས་གསང་རྣམ་ཆ་ཤས།
༣༠ ཕྱི་དྲོའི་ཐུན་སྒང་ལ། བཟླས་དམིགས་ལ་སེམས་རྩེ་གཅིག་གཏད་པས། གུ་
རུ་རིན་པོ་ཆེར་མོས་གུས་འབར་བའི་རྐྱེན་གྱིས་ཉམས་ཀྱི་སྣང་ཆར། ལྷོ་ནུབ་
ཀྱི་ནམ་མཁའི་དབྱིངས་ནས་དར་ལམ་ལྟ་བུ་ཞིག་ལས་བསྐྱོད་དེ་རྒྱ་མཚོ་ཆེན་
པོའི་ཀློང་ནས་རི་མཐོ་ས་ཁ་ཁྱེར་ཡངས་པ་ཞིག་གི་སྟེང་། པངྨ་འོད་ཀྱི་ཕོ་བྲང་
སུམ་བརྩེགས་ལ་འོག་ཁང་དུ་རིག་འཛིན་ཕོ་མོ་མང་དུ་འཚོགས་པར། སློབ་
དཔོན་རིན་པོ་ཆེ་ཟ་ཧོར་མ་མཆོག་གླིང་གི་གཟིགས་སྣང་ལྟ་བུ་སཾ་ཞུ་རྣ་ཕབ་
མནབ་པ། བར་ཁང་དུ་ཐུགས་རྗེ་ཆེན་པོ་བཅུ་གཅིག་ཞལ་ལ་ཐུགས་ཆེན་
རིགས་བཞིས་བསྐོར་བ། སྟེང་ཁང་ན་ཚེ་དཔག་མེད་བཞུགས་པ། དེ་ནས་
འོག་ཁང་དུ་གུ་རུའི་མདུན་དུ་སྒྲུབ་པ་བཀའ་བརྒྱད་འཚོགས་པ་དངོས་ཉམས་
ལྟ་བུ་ལ། གྲོགས་ནི་ཕྱི་ནས་ཀྱང་རབ་བྱུང་དང་སྔགས་པ་མང་པོར་འཚོགས་
པ། སློབ་དཔོན་རིན་པོ་ཆེ་ལས་སྒྲུབ་པ་བཀའ་བརྒྱད་ཀྱི་དབང་བསྐུར་ཞིག་ཞུ་
དགོས་སྙམ་པ་དང་། གུ་རུའི་ཞལ་དུ་མིད། གསང་བར་བབས་པར། ཆེ་མཆོག་
ཞལ་གཅིག་ཕྱག་གཉིས་པའི་རྣམ་པས་མདུན་དུ་བཏོན་ཏེ་འཁོད་པ་ལ། བུམ་
འཛིན་ཌཱ་ཀི་མང་པོས་བུམ་པ་དང་། ཐོད་སྐུ། སྒྲུབ་ཕུར་སོགས་མང་པོས་དབང་
བསྐུར་ཏེ་ཚིག་གི་སྒྲ་ནི་གོ་རྒྱུ་མ་བྱུང་། གསང་ཤེར་འདི་མཛད་མ་གསལ། བཞི་
པ་ལ་གུ་རུས་ཕཊ་སྒྲ་དྲག་པོས་རིག་པ་དབྱིངས་སུ་ཨར་ལ་གཏད་དེ། བརྗོད་
བྲལ་གྱི་གནས་ལུགས་རྗེན་པའི་ངང་དུ་གནས། དེ་ལས་ལྡང་བ་ན། རང་ལུས་
རྣལ་འབྱོར་མར་གྱུར་ཏེ། ཤར་དུ་ཞི་བ་རྡོར་སེམས་སོགས་ཀྱི་ཚོགས་ཁང་བཞི་

དང་སྲིན་ཡུལ་རྣམས་ན་བུན་སྔོན་པོ་འཁྲིགས་པ་ལྟ་བུ་ལམ་ཙམ་རེ་མཐོང་
ཞེས་སོགས་གསང་རྣམ་ལས་འབྱུང་ངོ་། །
ཡང་བླ་མ་མངའ་བདག་ལས་གསང་ཡེ་དང་། བཀའ་བརྒྱད། ཕུར་
པ་རྣམས་ཀྱི་ཉེ་བརྒྱུད་བཞེས་ཚུལ་ནི། འབྲི་གཏེར་མདུན་གསང་ཡེ་སྤེལ་
རུང་མིན་བརྟག་པ་མཛད་རྗེས། སྔ་ཐུན་སྡོམ་པའི་ཤེས་ཉམས་ལ། བླ་མ་མངའ་
བདག་གཞོན་ཚུལ། དབུ་རལ་གོར་བཅིངས། སྟོད་ཀྱི་ནང་གོས་དཀར་པོ། དེའི་
སྟེང་སྔོན་པོ་མནབ་པའི་སྐུའི་གཡས་ཟུར་དུ་གསང་ཡེའི་དཀྱིལ་འཁོར། བུམ་
པ་དང་། སིནྡྷུ་རའི་མེ་ལོང་སོགས་བཤམས་པ། དེ་གནས་གྱུར། བློས་བསླང་
ནང་དུ་རང་ཚུད་ནས་མངའ་བདག་དཀྱིལ་འཁོར་གྱི་གཙོ་མོར་གྱུར་པས་
དབང་བསྐུར། རང་ཡང་གསང་ཡེའི་གསལ་སྣང་དང་། བླ་མ་སྔར་བཞིན་གྱུར་
ནས་པུ་སྟིས་གདམས་གཏད་དང་། ངའི་གསང་ཆོས་རྣམས་ཁྱོད་ལ་གཏད་པ་
ཡིན་ཞེས་གསུངས་མཐར་ཉམས་དེ་ཡལ་ཞེས་སོགས་གསུངས་པ་དང་། ཡང་
མེ་ཕག་ཟླ་ ༦ ཚེས་ ༨ ལ་རྫོགས་ཆེན་མཆོག་སྤྲུལ་རིན་པོ་ཆེར། བཀའ་
བརྒྱད་དབང་ཆེན་ཕུལ་བའི་དབང་སྒྲུབ་སྐབས། བླ་མ་མངའ་བདག་ཆེན་
པོ་ཉང་ཉི་མ་འོད་ཟེར་མདུན་མཁར་གསལ་བ་ལས། དེ་ཉིད་དཔལ་ཆེན་
པོར་གྱུར་ཏེ། བླ་མ་ཡི་དམ་དབྱེར་མེད་ཀྱིས་དབང་བསྐུར་བའི་མཐར་སྔར་
བཞིན་གྱུར་ཏེ། ཆོས་ཀྱི་གདམས་གཏད་གནང་ནས་རང་ལ་ཐིམ་པའི་ཉམས་
ཤར་ཅེས་གསུངས་པ་དང་། ཡང་ཆོས་དབང་ཕུར་པ་སྤུ་གྲིའི་རྒྱུན་བསྙེན་ལ་

ཆོས་ཀྱི་བློ་གྲོས་གསང་རྣམ་ཆ་ཤས།
ཞུགས་སྐབས། སྔ་དྲོའི་བཟླས་ཐུན་སྐབས་སུ་ཉང་གི་ཕུར་སྐོར་ཡིད་ལ་དྲན་
པའི་རྐྱེན་གྱིས། མངའ་བདག་ཆེན་པོ་དབུ་སྐྲ་ཐོད་སྒོར་བཅིངས་པ་དགེ་
བསྙེན་གྱི་ཆས་ཅན་ལ། མདུན་དུ་ཕུར་པ་གྲུ་གང་པ་དང་། བུམ་པ་སོགས་
དབང་རྫས་བཤམས་ནས་ཕུར་པའི་རིགས་དབང་ལྔ་དང་ཕུར་པ་དེ་ལ་བརྟེན་
པའི་སྐུ་གསུང་ཐུགས་དབང་ལ། ཐུགས་ལ་ཕྱག་མཚན་སྤྲོ་བསྟིམ། དུར་ཁྲོད་
དཔལ་ཆས། གསང་དབང་། ཤེར་ཡེ་ལ་རིག་མ་གཞོན་ནུ་དཀར་གསལ་ཆུང་
ངུ་སྤྲོས། དབང་བཞི་པར། བདེ་བ་ཀུན་གྱི་འབྱུང་གནས་ཆེ། །བདེ་བའི་ཡེ་ཤེས་
བདེ་ཆེན་པོ། །བདེ་ཆེན་མཐར་ཐུག་དེ་ཁོ་ན། །ཕྱག་རྒྱ་གསལ་རྫོགས་ཨེ་མ་ཧོ༔
ཞེས་ངོ་སྤྲོད། སྨད་ལས་ཀྱི་བསྒྲལ་དབང་མནན་བསྲེག་འཕང་མཱ་ར་ཡ། སྐད་
ཅིག་གིས་རྫོགས། མདུན་གྱི་དཀྱིལ་འཁོར་ཐུགས་ཀར་བསྡུས། །བླ་མ་རྡོ་རྗེ་
གཞོན་ནུར་གྱུར། །དེའང་ཧཱུྃ་སྔོན་དུ་གྱུར་ནས་རང་ལ་ཐིམ། རང་ཕུར་པའི་
སྐུར་གྱུར་པའི་གསལ་སྣང་ཡུད་ཙམ་བྱུང་བ་དེ་འཕྲལ་དུ་ཡི་གེར་བྲིས་ཞེས་
གསང་རྣམ་ལས་འབྱུང་ངོ་། །
ཡང་རིག་འཛིན་རྒོད་ལྡེམ་ལས་དགོངས་ཟང་དང་། ཚེ་སྒྲུབ་དབང་
ཉེ་བརྒྱུད་དུ་བཞེས་ཚུལ་ནི། ཚེས་ ༡༥ ཉིན་འབྲུག་སྨིན་གླིང་པ་ངག་དབང་
རྡོ་རྗེ་ལ། དགོངས་པ་ཟང་ཐལ་དབང་གི་སྟ་གོན་སྐབས་ཤིག་གཞི་ཁྲིའི་སྟེང་
མཁར་རིག་འཛིན་རྒོད་ལྡེམ་དཀར་ཆས་ལ། དབུ་སྐྲ་ནག་པོ་ཐོར་ཅོག་ཆུང་ངུ་
རྒོད་སྒྲོ་ཅན། སྐྲ་ཕྱེད་སིལ་ཁྲོལ། ཞལ་རས་མཛོར་ཞད་ཅན། ཕྱག་གཡས་ཆོས་

འཆད་ཐུགས་ཀར། གཡོན་མཉམ་གཞག་གཏེར་སྒྲོམ་སྔོན་པོ་འཛིན་པ། ཞབས་
སྐྱིལ་ཀྲུང་གིས་བཞུགས་པ་ཅན་གསལ་བར་བྱུང་། ཚེས་ ༡༧ རིག་པའི་རྩལ་
དབང་སྐབས་ཆས་ཞུགས་ཀྱང་བྱས། བྱིན་རླབས་ཀྱི་བབས་ཆེན་པོ་ཞིག་
ཀྱང་བྱུང་། དབང་གྲུབ་པའི་གཏང་རག་མཎྜལ་སྐབས། རང་ཉིད་དེའི་སྔོན་
ནས་རིག་པའི་གསལ་ངར་ཐོན་པས་མཉམ་གཞག་ལྟ་སྟངས་ཀྱིས་དབྱིངས་
ལ་གཟིར་བ་ན་རིག་འཛིན་ཆེན་པོ་སྐུ་དབྱིབས་སར་དང་འདྲ་བ་ལ་དམར་
མདངས་ཆེ་བ། སྐུ་གཟན་དམར་ཁ་གསོལ་བ་དང་ཕྱག་གཉིས་ཀྱིས་དགོངས་
ཟང་གླེགས་བམ་གྱི་བཀའ་གཏད་མཛད་པ། ཤེལ་རྡོ་དང་། གཞན་ཡང་དབང་
རྫས་གཅིག་ཡོད་སྙམ་ཡང་མ་ངེས་ཤིང་ཐུགས་ཀ་ནས་ཨ་ཡིག་སྤྲོས་པར་རང་
གི་སྙིང་ཁར་ཐིམ་པ་དང་ཞེས་སོགས་གསུངས་པ་དང་། ཚེས་ ༡༦ རིགས་
འདུས་ཚོགས་གཏོང་བའི་ནུབ། དགུན་མཚམས་གང་འདུག་བརྟགས་པས་
ལྕགས་ཀྱི་པད་འདབ་ཀྱི་གདན་ཡོད་པའི་ཚེ་ཡི་སྒྲུབ་སྐོར། ནང་ལེ་ཁ་བཞི་
ཙམ་ཡོད་པ་འལ་འོལ་དང་། ཡང་རིག་འཛིན་རྒོད་ལྡེམ་སྔར་དགོངས་ཟང་
སྐབས་དང་དབྱིབས་མཚུངས་པའི་གསལ་བ་ཞིག་གིས། ཚེ་སྒྲུབ་ལྕགས་སྡོང་
མའི་དབང་ཞིག་བསྐུར་བར་རྨིས་ཞེས་སོགས་གསང་རྣམ་ལས་འབྱུང་ངོ་། །
ཡང་མཁན་སློབ་ཆོས་གསུམ་ལས་སྡོམ་གསུམ་གྱི་གནད་བསྡུས་
ཉེ་བརྒྱུད་བཞེས་ཚུལ་ནི། ཚེས་ ༡༤ ཕྱི་ཐུན་ལ་མཁན་སློབ་ཆོས་གསུམ་
དང་། དེའང་སློབ་དཔོན་བེར་ཕོད་དམར་སྨུག པད་ཞུ་གསོལ་ཞིང་ཌཱ་རུ་

ཆོས་ཀྱི་བློ་གྲོས་གསང་རྣམ་ཆ་ཤས།
བསྣམས། གཞན་གཉིས་ལས་ཁྲི་ཆོས་རྒྱལ་ན་བཟའ་སྔོ་ལ་ཐོད་ཅན་འལ་
འོལ་གསལ་བར། སྡོམ་པ་གསུམ་ཞུ་དགོས་སྙམ་པས། མཁན་པོས་ཆོས་རྣམས་
སོགས་དང་། ཆོས་རྒྱལ་གྱིས་སེམས་བསྐྱེད་ཚིག་ལྷུག་ཉུང་ངུ་། པདྨའི་མདུན་
ཕུར་པ་སྔོན་པོ་ལུས་ཚད་གཅིག་དང་། དཀྱིལ་འཁོར་ཡོད་པ་ལ་བུམ་དབང་
དངོས་མེད་པའི་དབང་ཚིག་མང་པོ་དང་། གསང་དབང་ལ་ཐོད་ཆང་གི་
བདུད་རྩིས་ལུས་དབྱངས་གསལ་གྱིས་གང་བ་དང་། ཤེར་དབང་ལ་རིག་མ་
ལྔ་སྤྲུལ་པར་རང་སྲས་མཆོག་རིགས་ལྔར་གྱུར་པ་དང་མཉམ་སྦྱོར་བདེ་སྟོང་
སྐྱེས། དབང་བཞི་པར་རྣམ་བཅས་བདེ་བ་ཆེན་པོ་ནི། །རྣམ་མེད་བདེ་སྟོང་
གཉིས་དང་སྦྱོར། །འགྱུར་མེད་བདེ་ཆེན་རྩེ་མོར་ཕྱིན། །རང་བྱུང་ཡེ་ཤེས་ཨེ་
མ་ཧོཿ ཞེས་ངོ་སྤྲོད་གནང་ཞེས་གསང་རྣམ་ལས་འབྱུང་ངོ་། །
ཡང་གཏེར་ཆེན་རྡོ་རྗེ་གླིང་པ་ལས་རང་གཏེར་དབང་ཉེ་བརྒྱུད་
བཞེས་ཚུལ་ནི། གོང་ཚེས་ལ་གནས་དེར། རྡོར་གླིང་ཀློང་གསལ་དབང་སྒྲུབ་
སྐབས། དང་པོར་སྨིན་གཏེར་ལམ་ཙམ་གསལ། དེ་གནས་གྱུར་ཏེ། རྒྱལ་སྲས་
རྡོ་རྗེ་གླིང་པ་ན་བཟའ་སྔོན་པོ་ཕུ་དུང་ཅན། སྐུ་སྨད་ཕྱམ་རྩེ་དཀྲིས་པ། དབུ་
ལ་པད་ཞྭ་སྔོན་པོ་མནབས་པས་དཀྱིལ་འཁོར་མང་ཤས་སྤྲུལ་ཏེ། རང་གཏེར་
རྣམས་ཀྱི་དབང་དང་མཐར་གླེགས་བམ་མང་ཙམ་གྱི་བཀའ་གཏད་མཛད་
པའི་སྣང་བ་བྱུང་ངོ་ཞེས་རྣམ་ཐར་ཆེན་མོ་ལས་འབྱུང་བའོ། །
སེ་ར་མཁའ་འགྲོ་ལས་དེའི་གཏེར་ཆོས་ཉེ་བརྒྱུད་བཞེས་ཚུལ་

ནི། དེའི་གཏེར་ཆོས་ལ་བརྟགས་པའི་དགོང་ཀ་ཞིག་ཏུ། མཁའ་འགྲོ་དེ་ཉིད་
སྐུ་མདོག་མཐིང་ཀ རྡོར་དྲིལ་ཐུགས་ཀར་བསྣོལ་བའི་བཞེངས་སྟབས་ཅན་
ཞིག་གསལ་བས་བུམ་དབང་དང་། རང་ཉིད་དཔའ་བོ་རྟ་མགྲིན་དུ་གསལ་བ་
དང་མཉམ་སྦྱོར་ལས་གསང་དབང་དང་ཤེར་དབང་། ཡང་སྔར་གྱི་རྣལ་འབྱོར་
མ་དེས་ཐུགས་ཀར། ཕྱག་གཉིས་སྐྱེ་མེད་ཕྱག་རྒྱའི་དཀྱིལ། ཐུགས་དབུས་འོད་
སྔོན་པོ་སྣང་གཟུགས་ཀྱི་དཀྱིལ་དུ་ཨ་མཐིང་གསལ། མཐར་རིམ་གྱིས་ཡལ་
བས་དབང་བཞི་པ་སྟེ། མཁའ་འགྲོ་དེ་ཉིད་ཀྱི་ཆོས་སྐོར་ཡོངས་རྫོགས་ཀྱི་དོན་
དབང་ཐོབ་པའོ་ཞེས་དང་། སངས་རྒྱས་རྡོ་རྗེ་ལས་སེ་ར་མཁའ་འགྲོའི་གཏེར་
ཆོས་དབང་ཞུ་སྐབས། མཁའ་འགྲོ་ཉིད་རུས་རྒྱན་དང་བཅས་རྡོར་དྲིལ་ཐོགས་
ཏེ་བཞུགས་པའི་སྤྱི་བོར་ཀུན་ཏུ་བཟང་པོ་བཞུགས་པ་དང་། མཁའ་འགྲོའི་
དབང་གི་སྐབས། གསང་བ་ཡེ་ཤེས་ལ་མཁའ་འགྲོ་མང་པོས་བསྐོར་ཡོད་པའི་
ཉམས་བྱུང་ངོ་ཞེས་གསང་རྣམ་ལས་འབྱུང་བའོ། །
ཡང་གཏེར་ཆེན་ལས་གླིང་ལས་རྟ་མགྲིན་དབང་ཉེ་བརྒྱུད་བཞེས་
ཚུལ་ནི། ཚེས་ ༡༥ ལ་གཏེར་ཆེན་ལས་རབ་གླིང་པས། ཉང་པོ་ཕུག་རིང་ནས་
བཞེས་པའི་རྟ་མགྲིན་ཞི་དྲག་གི་སྒྲུབ་དཔེ་ཀཿཐོག་ནས་འབྱོར་བར། སྔ་ཐུན་
ལ་མིག་འགྲིམ་བྱས་རྐྱེན་གྱིས། གཏེར་ཆེན་དེའི་སྐུ་ཉམས་ཤིན་ཏུ་གསལ་བས་
རྟ་མགྲིན་དབང་རྫས་མདུན་དུ་བཀྲམ་སྟེ། དབང་བསྡུས་པར་གཏོར་མ་ཕུར་པ་
སོགས་ཀྱི་མཐར། བླ་མ་ཉིད་ཧཱུྃ་དམར་དུ་གྱུར་ཏེ་རང་ལ་ཐིམ་པར་བྱུང་ཞེས་

ཆོས་ཀྱི་བློ་གྲོས་གསང་རྣམ་ཆ་ཤས།
གསང་རྣམ་ལས་འབྱུང་ངོ་། །
ཡང་གཏེར་ཆེན་མཆོག་གླིང་ལས་སྒྱུ་འཕྲུལ་ཚེ་དཀར་ཉེ་བརྒྱུད་
བཞེས་ཚུལ་ནི། མེ་སྤྲེལ་ཟླ་ ༡༠ ཚེས་ ༣༠ ནམ་སྨད་རྨི་ཉམས་འདྲེས་
མར། གཏེར་ཆེན་མཆོག་གླིང་གུ་རུའི་ཆས་ཞུགས་མཛད་ནས་ཕེབས་བཞེངས་
བཞིན་དུ་བྱབས་ཁྲུས་ཤིག་དང་། ཚེ་དབང་བསྐུར་དགོས་ཀྱི་སྒྱུ་འཕྲུལ་ཚེ་
དཀར་གྱི་དཀྱིལ་འཁོར་སྤྲུལ་ནས་ཐོག་མར་བུམ་པ་ལྔའི་དབང་དང་། དེ་ནས་
ལྷར་བསྐྱེད་བུམ་པ་དང་། སྐུ་གསུང་ཐུགས་དབང་། གསང་ཤེར་སྐབས། དཔའ་
བོ་ཡབ་ཡུམ་མི་ཚད་ཆེ་ཙམ་གར་སྟབས་མཛད་པ་དང་། དབང་བཞི་པར་
མེ་ལོང་། ཤེལ་རྡོ། རྨ་བྱའི་སྒྲོ་རྣམས་ཀྱིས་བརྡ་དང་། ཚིག་གིས་ངོ་སྤྲོད་ཅེས་
སོགས་རྣམ་ཐར་ཆེན་མོ་ལས་འབྱུང་ངོ་།
ཡང་པཎ་ཆེན་བི་མ་ལས་གླེགས་བམ་གྱི་གདམས་གཏད་བཞེས་
པ་ནི། ས་བྱི་ཟླ་ ༡ ཚེས་ ༣ གྱི་དགོང་ཀར་ཤེས་ཉམས་ལ་བི་མ་ལ་པཎྜི་ཏའི་
ཆས། སྟོད་གོས་སྔོན་པོའི་ཤ་འགགས་ཅན་གྱིས་གླེགས་བམ་ཞིག་གི་གདམས་
གཏད་བགྱིས་པར་བྱུང་བས་ཕྱི་ནང་ཚེས་ ༤ ལ་མཁན་ནུས་ལྡན་ལ། མུ་ཏིག་
ཕྲེང་བའི་རྒྱུད་འགྲེལ་སོགས་ཀྱི་ལུང་སྤེལ་དབུ་ཚུགས་ཞེས་གསང་རྣམ་ལས་
འབྱུང་ངོ་། །
ཡང་རིག་འཛིན་འཇའ་ཚོན་སྙིང་པོ་ལས་དཀོན་སྤྱི་སོགས་ཉེ་
བརྒྱུད་བཞེས་ཚུལ་ནི། ཚེས་ ༢༡